WVF help duisende huishulpe | Netwerk24
Deur Elvira Wood 01 Junie 2020 06:30
Die WVF betaal ook huishulpe wat van die Covid-19-Ters-skema eis. Foto: Pixabay
Dit volg nadat hy 'n beroep op mense gedoen het wat wel hul huiswerkers by dié fonds geregistreer het om namens hul werkers te eis.
Die WVF sê 12 457 werkgewers het toe aansoeke ingedien.
Die eise word as deel van die WVF se Covid-19-Ters-program betaal.
Die WVF sê in 'n verklaring dat dié betalings deel vorm van die bykans R16 miljard wat hy reeds as deel van dié program betaal het. Volgens hom is die geld aan meer as 3 miljoen mense betaal.
Die WVF sê dat hy 'n verdere R2,6 miljard aan 645 590 werkers kan betaal die oomblik wat hul werkgewers navrae oor hul aansoeke beantwoord.
Die WVF sê in die verklaring dié getal sluit nie die 31 521 werkers in wie se betalings goedgekeur is, maar wat nie gedoen kon word nie omdat bankbesonderhede vir hulle nie bevestig kon word nie.
Die WVF betaal werknemers direk en lig die werkgewer dan in van die betaling.
Aansoeke vir eise vir Mei is reeds volstoom aan die gang.
Die WVF wys daarop dat hy in Mei sover moontlik alle betalings direk aan werknemers wil maak om só te verseker die mense kry so gou as moontlik hul geld.